gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4734, del 19-04-2004 (2004/3758)

Informació pública de la modificació puntual del planejament pel que fa a la construcció d'habitatges en sòl no urbanitzable, per damunt de la cota de 300 metres.
------------------------------------------------------------------------------------------------------------------------------------------------------------------

### Dades del document

Número de DOGV
:   4734

Data del DOGV
:   19-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3758


Organisme emissor
:   Ajuntament d'Alcalalí

Tipus de document
:   Anunci

Informació pública de la modificació puntual del planejament pel que fa a la construcció d'habitatges en sòl no urbanitzable, per damunt de la cota de 300 metres. [2004/Q3758]
  
El Ple d'este ajuntament, en la sessió feta el 29 de març de 2004, va adoptar, entre altres, l'acord següent:
  
Primer. Suspendre les llicències i els acords de programació al terme municipal a partir de la cota de 300 metres d'altura, determinada al plànol topogràfic de les normes subsidiàries de planejament d'Alcalalí, sent-ne efectiva la present suspensió des de la zona oest del terme, en el límit amb el terme de Parcent, fins a la línia següent: «partint del molló dels tres termes (Orba, Benidoleig i Alcalalí), s'arriba a la cota 402,89 al lloc conegut com a Penya Blanca i es continua en línia recta fins a les Cases de Benimatíes, per a seguir en línia recta fins a la cota 549,5 a la serra del Castall de la Solana, en el límit amb Xaló», i encarregar als servicis tècnics municipals la modificació puntual de les normes subsidiàries a fi d'adaptar el planejament existent i vigent a esta determinació.
  
La present suspensió no afectarà les sol·licituds de llicències presentades amb anterioritat, a l'entrada en vigor d'esta, així com a aquells projectes que abans de l'entrada en vigor de la suspensió hagueren sigut objecte de petició d'autorització prèvia, davant la conselleria competent en matèria d'ordenació del territori i urbanisme. Tampoc serà d'aplicació als sòls classificats com a urbanitzables en el planejament vigent.
  
Segon. Que es publique el present acord en el Diari Oficial de la Generalitat Valenciana, segons l'article 57 de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4732, del 15-04-2004 (2004/3299)

Informació pública de projectes específics d'instal·lacions elèctriques, sector I-11, del Pla General d'Ordenació Urbana.
-------------------------------------------------------------------------------------------------------------------------

### Dades del document

Número de DOGV
:   4732

Data del DOGV
:   15-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3299


Organisme emissor
:   Ajuntament de la Pobla de Vallbona

Tipus de document
:   Anunci

Informació pública de projectes específics d'instal·lacions elèctriques, sector I-11, del Pla General d'Ordenació Urbana. [2004/Q3299]
  
La Junta de Govern Local, en la sessió feta el dia 23 de febrer de 2004, ha adoptat l'acord sobre informació pública per a l'aprovació de projectes específics d'instal·lacions elèctriques de sector I-11, promogut a instància de la mercantil Tecnocastellón, SL, cosa que es fa pública pel termini de 20 dies, a fi que, les persones interessades que hi haja, hi puguen presentar al·legacions, de conformitat amb l'establit en l'article 53 de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4846, del 21-09-2004 (2004/9556)

RESOLUCIÓ de 14 de setembre de 2004, del vicepresident del Consell de la Generalitat, per la qual cessa, a petició pròpia, com a personal eventual David Ignacio Calatayud Chover.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4846

Data del DOGV
:   21-09-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/9556


Organisme emissor
:   Presidència de la Generalitat

Tipus de document
:   Resolució

RESOLUCIÓ de 14 de setembre de 2004, del vicepresident del Consell de la Generalitat, per la qual cessa, a petició pròpia, com a personal eventual David Ignacio Calatayud Chover. [2004/A9556]
  
De conformitat amb el que establix l'article 6 del Decret Legislatiu de 24 d'octubre de 1995, del Consell de la Generalitat Valenciana, pel qual es va aprovar el Text Refós de la Llei de la Funció Pública Valenciana, així com el que disposa l'article 3 del Decret 349/1995, de 28 de novembre, del Govern Valencià, sobre regulació del personal eventual al servici de l'administració del Consell de la Generalitat, i en virtut de la delegació d'atribució continguda en la Resolució de 3 de setembre de 2004, del president de la Generalitat, publicada en el Diari Oficial de la Generalitat Valenciana 4.836 de 7 de setembre de 2004, resolc:
  
El cessament a petició pròpia de David Ignacio Calatayud Chover com a personal eventual de la Presidència, amb efectes del 27 d'agost, i li agraïsc els servicis prestats.
Diari Oficial de la Generalitat Valenciana


Sumari del DOGV 4847, del 22-09-2004 (2004/9125)

Informació pública de l'atorgament de l'autorització ambiental integrada d'una indústria de fabricació de frites i esmalts.
---------------------------------------------------------------------------------------------------------------------------

### Dades del document

Número de DOGV
:   4847

Data del DOGV
:   22-09-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/9125


Organisme emissor
:   Conselleria de Territori i Habitatge

Tipus de document
:   Anunci

Informació pública de l'atorgament de l'autorització ambiental integrada d'una indústria de fabricació de frites i esmalts. [2004/M9125]
  
De conformitat amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, i l'article 3 del Reial Decret Legislatiu 1302/1986, de 28 de juny, d'Avaluació de l'Impacte Ambiental, modificat per la Llei 6/2001, de 8 de maig, se sotmet a informació pública l'expedient número 017/04 IPPC, seguit a instància de Vidres, SA, amb CIF A-12019295 i domicili en la carretera Viver-port de Burriana, km 63 de Vila-real (Castelló), que té com a objecte l'atorgament de l'autorització ambiental integrada d'una indústria de fabricació de frites i esmalts.
  
- Peticionari: Vidres, SA.
  
- Emplaçament: carretera Viver-port de Burriana, km 63 de Vila-real (Castelló).
  
- Projecte: fàbrica de frites i esmalts.
  
- Capacitat de producció: 24.889.762 kg/any de frita, 1.240.000 kg/any d'esmalt líquid i 27.362.005 kg/any d'esmalt en gra.
  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i els particulars interessats puguen presentar les al·legacions que estimen convenients.
  
Durant aquest termini les persones interessades podran examinar els projectes presentats en el Servei de Control Integrat de la Contaminació de la Conselleria de Territori i Habitatge, carrer de Francesc Cubells, 7, de València i a l'Ajuntament de Vila-real, on estarà exposada en hores d'atenció al públic.
Diari Oficial de la Generalitat Valenciana


Sumari del DOGV 4862, del 14-10-2004 (2004/9997)

RESOLUCIÓ de 19 de juliol de 2004, de l'Institut Valencià de Finances, per la qual s'adjudiquen i s'acorda l'emissió, amb data 21 de juliol de 2004, de pagarés de la Generalitat Valenciana corresponents a la subhasta número 565..
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9997


Data del document
:   19-07-2004

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * hisenda regional
    * títol de crèdit

RESOLUCIÓ de 19 de juliol de 2004, de l'Institut Valencià de Finances, per la qual s'adjudiquen i s'acorda l'emissió, amb data 21 de juliol de 2004, de pagarés de la Generalitat Valenciana corresponents a la subhasta número 565.. [2004/A9997]
  
El Conveni de Col·laboració del programa d'emissió de pagarés de la Generalitat Valenciana regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressuposts estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 565 de pagarés de la Generalitat Valenciana el passat dia 14 de juliol de 2004, d'acord amb la normativa vigent i a fi d'iniciar la seua cotització en la Borsa de Valors de València, resolc:
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de pagarés de la Generalitat Valenciana amb data 21 de juliol de 2004, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
  
València, 19 de juliol de 2004.- El director general: Enrique Pérez Boada.
Diari Oficial de la Generalitat Valenciana


Sumari del DOGV 4840, del 13-09-2004 (2004/8836)

Ressenya de l'acord de 27 de febrer de 2004, de la Comissió Territorial d'Urbanisme, pel qual es declara definitivament aprovat el PRI av. Mediterrani-av. del Cid de Foios.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4840

Data del DOGV
:   13-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8836


Data del document
:   13-09-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Foios
    * pla d'urbanisme

Ressenya de l'acord de 27 de febrer de 2004, de la Comissió Territorial d'Urbanisme, pel qual es declara definitivament aprovat el PRI av. Mediterrani-av. del Cid de Foios. [2004/8836]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2349, de 24 de novembre de 1994), es publica la ressenya de l'acord de la Comissió Territorial d'Urbanisme de 27 de febrer de 2004 i publicat juntament amb les normes urbanístiques aprovades en el Butlletí Oficial de la Província de València número 119 de data 20 de maig de 2004.
  
- Exp. 2003.0074
Diari Oficial de la Generalitat Valenciana


Sumari del DOGV 4789, del 03-07-2004 (2004/6996)

DECRET 110/2004, de 2 de juliol, del Consell de la Generalitat, pel qual es designa suplent del director general de Radiotelevisió Valenciana Pedro García Gimeno.
------------------------------------------------------------------------------------------------------------------------------------------------------------------

### Dades del document

Número de DOGV
:   4789

Data del DOGV
:   03-07-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/6996


Data del document
:   02-07-2004

Organisme emissor
:   Presidència de la Generalitat

Tipus de document
:   Decret

DECRET 110/2004, de 2 de juliol, del Consell de la Generalitat, pel qual es designa suplent del director general de Radiotelevisió Valenciana Pedro García Gimeno. [2004/M6996]
  
Mitjançant el Decret 108/2004, d'esta mateixa data, del Consell de la Generalitat, s'ha acordat el cessament del director general de Radiotelevisió Valenciana, a petició pròpia, com a conseqüència de dimissió irrevocable.
  
Ateses les importants funcions que a este càrrec atribuïx l'article 11 de la Llei 7/1984, de 4 de juliol, de la Generalitat, de Creació de l'Entitat Pública Radiotelevisió Valenciana i Regulació dels Servicis de Radiodifusió i Televisió de la Generalitat, així com les dates en què s'ha tingut coneixement de la dimissió que ha provocat el decret de cessament, i tenint en compte que l'esmentada llei reguladora de l'ens no preveu cap règim de suplència, fins que es formalitze un nou nomemament de director general pel procediment legalment establit, correspon al Consell de la Generalitat, com a òrgan competent per al nomenament del director general, d'acord amb l'article 10.1 de la Llei 7/1984, designar la persona que haja de suplir el titular de l'esmentat òrgan, tal com establix l'article 17.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per tant, en ús de les atribucions que l'esmentada Llei 30/1992, de 26 de novembre, conferix al Consell de la Generalitat, com a òrgan competent per al nomenament del director general de Radiotelevisió Valenciana, amb l'informe previ del director del Gabinet Jurídic de la Generalitat i amb la deliberació prèvia del Consell de la Generalitat, en la reunió del dia 2 de juliol de 2004,
  
DECRETE
  
Primer
  
Designar Pedro García Gimeno suplent del titular de la Direcció General de Radiotelevisió Valenciana, mentre no se'l nomene pel procediment legalment establit.
  
Segon
  
La condició de suplent es farà constar expressament en tots els documents i resolucions que es firmen durant la suplència.
  
Tercer
  
El suplent exercirà totes les funcions que la normativa vigent atribuïx al director general.
  
Quart
  
Este decret tindrà efectes des del mateix dia de la publicació en el Diari Oficial de la Generalitat Valenciana.
  
València, 2 de juliol de 2004
  
El president de la Generalitat,
  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 4707, del 08-03-2004 (2004/2180)

Informació pública del projecte d'urbanització de la unitat d'execució número 2 de l'àrea de repartiment número 1 d'Albalat dels Tarongers.
-------------------------------------------------------------------------------------------------------------------------------------------

### Dades del document

Número de DOGV
:   4707

Data del DOGV
:   08-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2180


Organisme emissor
:   Ajuntament d'Albalat dels Tarongers

Tipus de document
:   Anunci

Informació pública del projecte d'urbanització de la unitat d'execució número 2 de l'àrea de repartiment número 1 d'Albalat dels Tarongers. [2004/Q2180]
  
Mitjançant el Decret de l'Alcaldia, de data 20 de febrer de 2004, s'ha acordat sotmetre a tràmit d'informació pública el projecte d'urbanització de la unitat d'execució numero 2 de l'àrea de repartiment número 1 d'Albalat dels Tarongers com a integrant del programa de l'actuació integrada de la unitat d'execució número 2 de l'àrea de repartiment número 1 d'Albalat dels Tarongers, presentat per l'urbanitzador la mercantil Sierra Turia, SL.
  
D'acord amb l'establit en l'article 53 en relació amb el 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a tràmit d'informació pública, pel termini de 20 dies hàbils, comptadors des del sendemà de la publicació d'este anunci en el Diari Oficial de la Generalitat Valenciana.
  
Durant este termini qualsevol persona podrà comparéixer a la Secretaria de l'Ajuntament d'Albalat dels Tarongers, consultar la documentació esmentada i presentar les al·legacions que considere oportunes.
Diari Oficial de la Generalitat Valenciana


Sumari del DOGV 4805, del 26-07-2004 (2004/7665)

Expedient número CNMY04/07-7/28. Servei de vigilància de la Direcció Territorial d'Alacant, carrer Primitivo Pérez, Secció de Protecció i Reforma de Menors i Secció de Família i Adopcions.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4805

Data del DOGV
:   26-07-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/7665


Data del document
:   20-07-2004

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * Alacant
    * contracte de serveis
    * licitació
    * seguretat i vigilància
    * adjudicació de contracte administratiu

Expedient número CNMY04/07-7/28. Servei de vigilància de la Direcció Territorial d'Alacant, carrer Primitivo Pérez, Secció de Protecció i Reforma de Menors i Secció de Família i Adopcions. [2004/X7665]
  
1. Entitat adjudicadora
  
a) Organisme: Conselleria de Benestar Social
  
b) Dependència que tramita l'expedient: Servei de Contractacions e Inversions.
  
c) Número d'expedient: CNMY04/07-7/28
  
2. Objecte del contracte
  
a) Tipus de contracte: Servei.
  
b) Descripció de l'objecte: Servei de vigilància de la Direcció Territorial d'Alacant, carrer Primitivo Pérez, Secció de Protecció i Reforma de Menors i Secció de Família i Adopcions.
  
c) Lot: 1
  
d) Butlletí o diari oficial y data de publicació de l'anunci de licitació: DOGV nº 4.710 de data 11 de març de 2004.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: concurs públic.
  
c) Forma: obert.
  
4. Pressupost base de licitació o cànon d'explotació.
  
Import total: 46.292,17 euros.
  
5. Adjudicació
  
a) Data: 14 de maig de 2004
  
b) Contractista: Sancoro Seguridad, SL.
  
c) Nacionalitat: espanyola
  
d) Import o cànon d'adjudicació: 42.863,12 euros.
Diari Oficial de la Generalitat Valenciana


Sumari del DOGV 4845, del 20-09-2004 (2004/9537)

RESOLUCIÓ de 10 de setembre de 2004, del vicepresident del Consell de la Generalitat, per la qual nomena personal eventual Mª Dolores Gimeno Martínez.
------------------------------------------------------------------------------------------------------------------------------------------------------

### Dades del document

Número de DOGV
:   4845

Data del DOGV
:   20-09-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/9537


Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 de setembre de 2004, del vicepresident del Consell de la Generalitat, per la qual nomena personal eventual Mª Dolores Gimeno Martínez. [2004/F9537]
  
De conformitat amb el que es disposa en l'article 6 del Decret Legislatiu de 24 d'octubre de 1995, del Consell de la Generalitat, pel qual s'aprovà el Text Refós de la Llei de Funció Pública Valenciana, així com l'article 3 del Decret 349/1995, de 28 de novembre, del Consell de la Generalitat, sobre regulació del personal eventual al servici de l'administració del Consell de la Generalitat, i en virtut de la delegació d'atribució continguda en la Resolució de 3 de setembre de 2004, del president de la Generalitat, publicada en el Diari Oficial de la Generalitat Valenciana número 4.836, de 7 de setembre de 2004, resolc:
  
Nomenar personal eventual amb funcions de coordinadora de la Secretaria del Conseller de Relacions Institucionals i Comunicació, adscrito a la Presidència, Mª Dolores Gimeno Martínez, amb una retribució anual bruta equivalent a un lloc de treball classificat com a grup A, complement de destinació 26 i complement específic E047.
  
El nomenament tindrà efectes des del 27 d'agost de 2004.
  
València, 10 de setembre de 2004.- El vicepresident del Consell de la Generalitat: Víctor Campos Guinot.
Diari Oficial de la Generalitat Valenciana


Sumari del DOGV 4887, del 19-11-2004 (2004/11986)

Expedient número CNMY04/PL50A/23. Restauració de cobertes de l'església de Sant Pere, a la Pobla de Benifassà.
--------------------------------------------------------------------------------------------------------------

### Dades del document

Número de DOGV
:   4887

Data del DOGV
:   19-11-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/11379


Data del document
:   19-10-2004

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * Ayódar
    * licitació
    * protecció del patrimoni
    * contracte d'obres
    * adjudicació de contracte administratiu

Expedient número CNMY04/PL50A/23. Restauració de cobertes de l'església de Sant Pere, a la Pobla de Benifassà. [2004/X11592]
  
1. Codi expedient: CNMY04/PL50A/23
  
Descripció de l'objecte: restauració de cobertes de l'Església de Sant Pere, a la Pobla de Benifassà.
  
Tipus de contracte: obres
  
Data de publicació de l'anunci en el DOGV: 4651
  
Tramitació: ordinària
  
Procediment: obert
  
Forma d'Adjudicació: concurs
  
Data adjudicació: 21.09.04
  
Contractista: Estudio Métodos de la Restauración, SL.
  
Nacionalitat: espanyola
  
Import adjudicació: 177.367,96 €
  
2) Codi expedient: CNMY04/PL50A/25
  
Descripció de l'objecte: Consolidació torre campanar del convent dels Pares Dominics, en Ayódar.
  
Tipus de contracte: obres
  
Data de publicació de l'anunci en el DOGV: 4720
  
Tramitació: ordinària
  
Procediment: obert
  
Forma d'Adjudicació: concurs
  
Data adjudicació: 21.09.04
  
Contractista: Constructora de Obras Municipales, SA.
  
Nacionalitat: espanyola
  
Import adjudicació: 142.159,19 €